Source: https://fin.afterdawn.com/uutiset/artikkeli.cfm/2008/02/29/paramountin_viimeiset_hddvdt_ulos_maaliskuussa
Timestamp: 2018-02-19 14:22:17+00:00

Document:
Paramountin viimeiset HD DVD -elokuvat ulos ensi viikolla - AfterDawn
AfterDawn > Uutiset > Paramountin viimeiset HD DVD -elokuvat ulos ensi viikolla
Paramountin viimeiset HD DVD -elokuvat ulos ensi viikolla
Kirjoittaja Ilkka Ketola @ 29.2.2008 16:42 Kommentteja (2)
Viimeisenä suurena studiona Blu-ray-leiriin siirtynyt (tai oikeastaan palannut) elokuvastudio Paramount julkaisee viimeiset HD DVD -elokuvansa ensi viikolla. Myös tytäryhtiöt Dreamworks ja Dreamworks Animations lopettavat HD DVD -julkaisut ja siirtyvät julkaisemaan elokuvansa Blu-raylla. Ilmoitukset poistavat epävarmuuden siitä, kuinka pitkään HD DVD -elokuvien julkaisu vielä jatkuu ja samalla tarkoittavat sitä, että jatkossa uusien HD DVD -elokuvien tarjonta on käytännössä olematonta.
Paramountin viimeisiksi HD DVD -julkaisuiksi jäävät elokuvat Into the Wild ja Things We Lost in the Fire, jotka julkaistaan neljäntenä maaliskuuta. Myös Dreamworks Animationsin ainoa suunnitteilla ollut HD DVD -julkaisu Bee Movie on peruttu.
Paramount ilmoitti reilu viikko sitten siirtyvänsä julkaisemaan elokuvansa Blu-ray-teräväpiirtoformaatissa. Vielä ei ole tietoa siitä, milloin elokuvastudio tai sen tytäryhtiöt julkaisevat ensimmäiset Blu-ray-elokuvansa. Kuten uutisoimme eilen, on ainakin Dreamworks kertonut olevansa vielä toistaiseksi estynyt julkaisemaan elokuviaan Blu-raylla HD DVD-leirin kanssa tehtyjen sopimusten vuoksi.
<Helsingissä marssittaan nettisensuuria vastaan >Go!Messenger-chatti on nyt saatavilla PSP:lle
129.2.2008 22:31
22.3.2008 11:59
Vaikka BluRay voitti, miksi ihmeessä ei HD DVD levyjä voisi valmistaa/myydä. Ne jotka ovat jo ostaneet soittimen varmasti ostaisivat elokuvia. Elokuvan hinta tuonne DVD-leffan tasolle (20-23e) niin johan alkaa kauppa käydä. Ja kun leffat olisi halpoja, menisi myymäläiden/tehtaiden varastoissa olevat soittimetkin kaupaksi.
Sitten tietenkin Blu-raynkin olisi pakko pudottaa hintaa jos mainaisi pysyä kärräyllä... ja sitten niitäkin levyjä ostettaisiin enemmän :P
Kaikki voittaisivat!!

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD